****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 1**

**На 13 февруари 2021 г. се проведе заседание на Районна избирателна комисия в Тридесет и първи изборен район-Ямболски при следния дневен ред:**

1*. Проект на решение относно номерацията на решенията на РИК Ямбол*

*докладчик: Екатерина Янева*

*2. Проект на решение относно обявяването на взетите от РИК Ямбол решения*

*докладчик: Екатерина Янева*

*3. Проект на решение относно определяне на член от РИК за маркиране на печати*

*докладчик: Екатерина Янева*

*4. Проект на решение относно определяне на срок за подаване на документи за регистрация на Инициативни комитети за участие в изборите за народни представители*

*докладчик: Екатерина Янева*

*5. Проект на решение относно определяне на срок за подаване на документи за регистрация на кандидати за народни представители в изборите за народни представители*

*докладчик: Екатерина Янева*

*6. Доклад по входяща поща*

7. Други

\* \* \*

**ПРИСЪСТВАХА**: Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**ОТСЪСТВАХА**: Отсъстват Лора Каламерова и Нели Стоянова по уважителни причини.

Заседанието бе открито в 10.30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, откривам заседанието на Районна избирателна комисия в Тридесет и първи изборен район-Ямболски на 13 февруари 2021 г.

#### С Решение №2027-НС т 11.02.2021г. на ЦИК е назначен състава на РИК в Тридесет и първи изборен район-Ямболски и съгласно решението на ЦИК комисията встъпва в правомощията си на 13 февруари 2021г., т.е. днес.

Колеги, във връзка с изискването на Изборния кодекс – разпоредбата на чл. 70, ал. 6 за поименно гласуване при приемане на решенията на Районната избирателна комисия, Ви предлагам за изпълнението на това изискване за отчитане на поименното гласуване в началото на всяко заседание Районната избирателна комисия по предложение на председателя да избира представител на РИК, който извършва преброяването на гласовете. Същият този колега да отчита

поименното гласуване, което да се отразява в протокола на заседанието.

В този смисъл Ви предлагам за днешното заседание този ангажимент да бъде поет от ДрагомирДимитров.

Да протоколира днешното заседание предлагам Секретарят Мариана Гърдева. Има ли други предложения? Виждам, че няма такива. Който е съгласен с така направеното предложение, моля да гласува.

Гласували **За** – 13 членове:

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам Ви следния дневен ред:Проект на решение относно номерацията на решенията на РИК Ямбол; Проект на решение относно обявяването на взетите от РИК Ямбол решения; Проект на решение относно определяне на член от РИК за маркиране на печати; Проект на решение относно определяне на срок за подаване на документи за регистрация на Инициативни комитети за участие в изборите за народни представители;Определяне на срок за подаване на документи за регистрация на кандидати за народни представители в изборите за народни представител, Доклад на входящата поща и Други.

Така предложеният Ви дневен ред е публикуван и на страницата на комисията. Има ли някой предложение за допълването му или възражения по него? Не виждам такива поради и което Моля, който е съгласен, нека да гласува с вдигане на ръка.

**ДРАГОМИР ДИМИТРОВ:** Гласували **За** – 13 членове: Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми дами и господа, преминаваме към разглеждането на точка първа от дневния ред:

**ЕКАТЕРИНА ЯНЕВА:** Колеги, зачитам Ви проекта на решение:

На основание чл. 72, ал.1, т.1 от Изборния кодекс, Районна избирателна комисия в Тридесет и първи изборен район-Ямболски

**Р Е Ш И:**

1. Взетите от Районна избирателна комисия в Тридесет и първи изборен район-Ямболски решения имат единна последователна номерация с арабски цифри.

2. Решенията се номерират като след съответната арабска цифра се поставя тире и се добавят съкращението НС - за избори за народни представители.

3. Номерацията на решенията на Районна избирателна комисия в Тридесет и първи изборен район-Ямболски започва с № 1.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.1 от дневния ред, има ли някакви допълнения или въпроси? Няма. Подлагам на гласуване проекта за решение по т.1 от дневния ред.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 1-НС от 13.02.2021г.

Продължаваме със следващата точка от дневния ред:

**2. Проект на решение относно обявяването на взетите от РИК Ямбол решения**

**ЕКАТЕРИНА ЯНЕВА:** Колеги, зачитам Ви проекта на решение:

На основание чл. 72, 1, т.1 и ал. 2 от ИК, Решение №1989-НС от 5 февруари 2021г. и Решение №2004-НС от 10 февруари 2021г. на ЦИК, Районна избирателна комисия в Тридесет и първи изборен район-Ямболски

**РЕШИ:**

1. Определя адрес, на който ще се помещава Районна избирателна комисия в Тридесет и първи изборен район-Ямболски: гр. Ямбол, ул. „Жорж Папазов" № 18, ет. 2.

Адресът на сградата да се оповести публично чрез публикуване на интернет страницата на РИК.

Работното време на комисията е: всеки ден, от 09.00 часа до 17.00 часа,  телефон за контакт - 046/686828; 046/686829 и  тел./факс 046/664642, e-mail: rik31@cik.bg

2. Решенията на РИК се обявяват на Информационно табло на партерния етаж в сградата, в която се помещава комисията. Таблото се обозначава с надпис с големи букви: „РЕШЕНИЯ НА РИК” и чрез публикуване на интернет страница на комисията – http://rik31.cik.bg

3. Районна избирателна комисия в Тридесет и първи изборен район - Ямболски обявява решенията си незабавно след приемането им на посочените в т.2 от настоящото решение места. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията от различни партии и коалиции. Екземплярите от обявените решения се свалят от информационното табло не по-рано от три дни от поставянето им на общодостъпното място и се съхраняват в архива на комисията. Свалянето се удостоверява с подписите на двама членове на комисията от различни партии и коалиции.

4. Срокът за обжалване на решенията на РИК започва да тече от по-късното по ред обявяване/публикуване.

5. Решението на РИК подлежи на оспорване пред ЦИК по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.2 от дневния ред, има ли някакви допълнения или въпроси? Няма. Подлагам на гласуване проекта за решение по т.1 от дневния ред.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 2-НС от 13.02.2021г.

Продължаваме със следващата точка от дневния ред:

**3.Проект на решение относно определяне на член от РИК за маркиране на печати**

**ЕКАТЕРИНА ЯНЕВА**: Колеги, очаквам Вашите предложения за член на РИК, който да маркира печатите – 3 броя по уникален начин.

**АНИ КАНЕВА** : Колеги, предлагам Станимир Кескинов да маркира трите печата.

**СИЛВИЯ АТАНАСОВА**: Колеги, аз предлагам Мариана Гърдева да маркира печатите.

**ЕКАТЕРИНА ЯНЕВА:** С оглед направените предложения подлагам на гласуване първото направено предложение.

**ДРАГОМИР ДИМИТРОВ: Гласували За** – 11 членове: Екатерина Янева, Мариана Гърдева, Станимир Кескинов, Иван Кърцъков, Владимир Стоев, Владимир Димитров, Драгомир Димитров, Симеон Симеонов, Емилия Марчева, Ани Канева, Димитър Събев.

**Против** – Мима Атанасова и Силвия Атанасова

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след проведеното гласуване става ясно за избора на колегата, който ще маркира печатите на РИК по уникален начин, в тази връзка Ви зачитам проекта на решение:

На основание чл. 72, ал. 1, т. 1 ИК и Решение № 1981-НС от 3 февруари 2021г. на ЦИК, Районна избирателна комисия в Тридесет и първи изборен район-Ямболски

**Р Е Ш И:**

1.Определя Станимир Петров Кескинов - член на РИК Ямбол, който заедно с председателя на комисията да маркират трите печата по уникален начин.

 2. За маркирането се съставя протокол, подписан от членовете на комисията, съдържащ най-малко 3 (три) отпечатъка от всеки от маркираните печати.

Колеги, чухте проекта за решение по т.3 от дневния ред, има ли някакви допълнения или въпроси? Няма. Подлагам на гласуване проекта за решение по т.3 от дневния ред.

**ДРАГОМИР ДИМИТРОВ: Гласували За** – 11 членове: Екатерина Янева, Мариана Гърдева, Станимир Кескинов, Иван Кърцъков, Владимир Стоев, Владимир Димитров, Драгомир Димитров, Симеон Симеонов, Емилия Марчева, Ани Канева, Димитър Събев.

**Против** – Мима Атанасова и Силвия Атанасова.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 3-НС от 13.02.2021г.

Преминаваме към т.4 от дневния ред.

**ПРЕДСЕДАТЕЛЯТ ЕКАТЕРИНА ЯНЕВА:** Съобразно Решение № 1995-НС от 8 февруари 2021г. на ЦИК, в т.17 от него Районните избирателни комисии незабавно след назначаването си приемат решение, с което определят срока за подаване на документи за регистрация на инициативните комитети за участие в изборите за народни представители. Приемането на документите се извършва всеки календарен ден, като крайният срок е 22 февруари 2021 г. Представям на вашето внимание следният проект за решение:

На основание чл. 72, ал.1, т.1 от Изборния кодекс и  Решение № 1995-НС от 8 февруари 2021г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1. Определя срокът за подаване на документи за регистрация на Инициативни комитети за участие в изборите за народни представители за Народно събрание на 4 април 2021г., както следва:

1.1 Всеки календарен ден е от 09.00 ч. до 17.00 ч.

1.2 Документите се представят в Районна избирателна комисия в Тридесет и първи изборен район – Ямболски, на адрес: град Ямбол, ул. Жорж Папазов №18, ет.2 сградата на Областна администрация Ямбол.

2. Крайният срок за подаване на документи за регистрация на Инициативни комитети е на 22 февруари 2021г. до 17.00ч

 3. Решението на РИК подлежи на оспорване пред ЦИК по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.4 от дневния ред, има ли някакви допълнения или въпроси? Няма. Подлагам на гласуване.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА: ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 4-НС от 13.02.2021г.

Продължаваме със следващата точка от дневния ред:

**5. Определяне на срок за подаване на документи за регистрация на кандидати за народни представители в изборите за народни представители на 4 април 2021 г.**

Председателят на комисията направи доклад по т.5 от дневния ред

На основание чл. 72, ал. 1, т. 1 ИК и Решение № 1999-НС от 9 февруари 2021 г. на ЦИК, Районна избирателна комисия в Тридесет и първи изборен район - Ямболски

**РЕШИ:**

1. Определя срок за подаване на документи за регистрация на кандидати за народни представители в изборите за Народно събрание на 4 април 2021 г., както следва:

1.1 Всеки календарен ден е от 09.00 ч. до 17.00 ч.

1.2 Документите се представят в Районна избирателна комисия в Тридесет и първи изборен район – Ямболски, на адрес: град Ямбол, ул.Жорж Папазов №18, ет.2, сградата на Областна администрация Ямбол.

2. Крайният срок за подаване на документи за регистрация на кандидати за народни представители **е 2 март 2021г**. **до 17.00 ч.**

3. При установяване на непълноти или несъответствия в предложението и приложените документи РИК дава незабавно указания и срок за отстраняването им. В случай че непълнотите или несъответствията не бъдат отстранени в определения срок, РИК отказва регистрация. При отказ за регистрация или при обявяване на недействителност на регистрацията на кандидат от кандидатска листа на партия или коалиция, партията или коалицията може не по-късно от 04.03.2021 г. (30 дни преди изборния ден) да предложи за регистриране друг кандидат.

 4. Решението на РИК подлежи на оспорване пред ЦИК по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.5 от дневния ред, има ли някакви допълнения или въпроси? Няма. Подлагам на гласуване.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА: ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 5-НС от 13.02.2021г.

6. **Доклад по входяща поща**

Председателят на комисията докладва постъпилите в РИК документи

В точка разни от дневния ред бяха обсъдени организационни дейности в работата на комисията

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание и насрочвам следващото заседание за 16.02.2021г. от 17:30 часа.

Заседанието беше закрито в 12:55 ч.

ПРЕДСЕДАТЕЛ:

Екатерина Янева

СЕКРЕТАР:

Мариана Гърдева